ไทยพาณิชย์ปล่อยกู้โรจนะ 1.7 พันล้านบาท
นายอาทิตย์ นันทวิทยา รองผู้จัดการใหญ่ กลุ่มธุรกิจขนาดใหญ่ ธนาคารไทยพาณิชย์ กล่าวว่า ธนาคารให้การสนับสนุนทางการเงิน 1,730 ล้านบาท เพื่อพัฒนาโครงการ &#8220;นิคมอุตสาหกรรมสวนอุตสาหกรรมโรจนะระยอง 2&#8221; ซึ่งตั้งอยู่บนเนื้อที่กว่า 2,000 ไร่ ใน อ.ปลวกแดง สำหรับรองรับลูกค้ากลุ่มอุตสาหกรรมยานยนต์ อิเล็กทรอนิกส์และกลุ่มอุตสาหกรรมอื่นๆ
7 ธ.ค. 2555

นายอาทิตย์ นันทวิทยา รองผู้จัดการใหญ่ กลุ่มธุรกิจขนาดใหญ่ ธนาคารไทยพาณิชย์ กล่าวว่า ธนาคารให้การสนับสนุนทางการเงิน 1,730 ล้านบาท เพื่อพัฒนาโครงการ “นิคมอุตสาหกรรมสวนอุตสาหกรรมโรจนะระยอง 2” ซึ่งตั้งอยู่บนเนื้อที่กว่า 2,000 ไร่ ใน อ.ปลวกแดง สำหรับรองรับลูกค้ากลุ่มอุตสาหกรรมยานยนต์ อิเล็กทรอนิกส์และกลุ่มอุตสาหกรรมอื่นๆ
ทีเอ็มบีสนับสนุนเงินทุนสามชัย 480 ล้านบาท
นายภูมิชาย ชูสกุลธนะชัย หัวหน้าเจ้าหน้าที่บริหารลูกค้าบรรษัทธุรกิจ ธนาคารทหารไทย (ทีเอ็มบี) กล่าวว่า ทีเอ็มบีให้การสนับสนุนทางการเงินให้แก่บริษัท สามชัย สตีล อินดัสทรี ซึ่งเป็นผู้ผลิตและจำหน่ายท่อเหล็กรายใหญ่ โดยให้เงินหมุนเวียน 480 ล้านบาท เพื่อนำไปลงทุนเพิ่มเติมในส่วนของวัตถุดิบ ใช้เป็นเงินทุนหมุนเวียนในกิจการ และใช้สำหรับการปิดความเสี่ยงจากอัตราแลกเปลี่ยน 
ทั้งนี้ บริษัท สามชัย สตีล อินดัสทรี ได้มีการรควบรวมกับบริษัท อินเตอร์สตีล อินดัสทรี ส่งผลให้บริษัทเป็นผู้ผลิตที่มีกำลังการผลิตสูงที่สุดในประเทศ โดยมีกำลังการผลิตเพิ่มขึ้นจาก 2.46 แสนตันต่อปี เป็น 3.76 แสนตันต่อปี และยังช่วยเพิ่มประสิทธิภาพการกระจายสินค้าของบริษัท รวมทั้งยังมีศักยภาพในการส่งออกไปสู่ตลาดต่างประเทศ ไม่ว่าจะเป็นประเทศมาเลเซีย ออสเตรเลีย ยุโรป และตะวันออกกลาง
ซีไอเอ็มบีไทยปล่อยกู้โบ๊เบ๊ 600 ล้านบาท
นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย และวรวิทย์ วีรบวรพงศ์ ประธานบริษัท ถาวรสินพัฒนา ร่วมพิธีลงนามสัญญาสนับสนุนวงเงินสินเชื่อโครงการโบ๊เบ๊ รังสิต ซึ่งเป็นโครงการสร้างศูนย์การค้าแฟชั่นค้าส่ง วงเงินสินเชื่อรวม 600 ล้านบาท
เอชเอสบีซีตั้งซีอีโอคนใหม่
ธนาคารเอชเอสบีซี ประกาศแต่งตั้ง แทน เซียวเมง ขึ้นดำรงตำแหน่งประธานเจ้าหน้าที่บริหาร ธนาคารเอชเอสบีซี ประเทศไทยคนใหม่ แทนแมตทิว ล็อบเนอร์ ซึ่งจะย้ายไปดำรงตำแหน่งผู้อำนวยการบริหาร ด้านกลยุทธ์ธุรกิจพาณิชย์ธนกิจ ประจำกรุงลอนดอน โดยแทนจะเข้ารับตำแหน่งในวันที่ 25 ม.ค. 2556